तीन साल मोदी सरकार : जेटली ने पिछले तीन साल में सरकार के उठाए अहम कदमों का जिक्र किया  
कहा : इस सरकार ने हर क्षेत्र में इच्छाशक्ति दिखाई है
2014 में हुए राजनीतिक बदलाव को आर्थिक बदलाव के लिए भी अहम मान रहा हूं
भारत आज विश्व की सबसे तेजी से विकास करती अर्थव्यवस्था बन गया है
वित्त मंत्री अरुण जेटली ने पिछले तीन साल में भाजपा नीत राजग सरकार द्वारा उठाए गए अहम कदमों का जिक्र करते हुए   बुधवार यानी आज कहा कि साहसिक फैसलों ने भारत को दुनिया की सबसे तेजी से विकास करने वाली अर्थव्यवस्था बनाने में मदद पहुंचाई है.
 
उन्होंने गुजरात चैम्बर ऑफ कॉमर्स एंड इंडस्ट्री द्वारा आयोजित  ' भारतीय अर्थव्यवस्था के जरिए वैश्विक विकास ' विषय पर व्याख्यान देते हुए कहा कि इस सरकार ने हर क्षेत्र में इच्छाशक्ति दिखाई है और साहसिक निर्णय लिए है.
 
जेटली ने कहा कि भारत ने अतीत में आर्थिक विकास के कई मौके गंवाए है.
 
उन्होंने प्रधानमंत्री नरेंद्र मोदी के तहत सरकार द्वारा उठाए गए विभिन्न कदमों की जानकारी देते हुए कहा,  ' मैं 2014 में हुए राजनीतिक बदलाव को आर्थिक बदलाव के लिए भी अहम मान रहा हूं. भारत आज विश्व की सबसे तेजी से विकास करती अर्थव्यवस्था बन गया है '.